Сёння мы адзначаем сваё прафесійнае свята – Дзень друку. З гэтай нагоды ад сябе асабіста хачу павіншаваць калектыў раёнкі. Ён хоць і не вялікі, але, на мой погляд, робіць вялікую справу: уносіць у гісторыю падзеі і факты, якія мы перажываем сёння. Спадзяюся, мы робім гэта якасна, своечасова і аб’ектыўна. Нашых шаноўных ветэранаў працы: Уладзіміра Дзем’янкова, Ніну Паўлючкову, Святлану Пенязь таксама віншую і жадаю здароўя, настраёвасці і бадзёрасці. Нельга не адзначыць і людзей, якія нам дапамагаюць на працягу шмат гадоў пісаць летапіс гісторыі Слаўгарадчыны. Гэта: Фелікс Шкірманкоў, Пётр Старавойтаў, Браніслава Байвер, Аляксандр Халееў, Вера Стасенка, Антаніна Цыгава і іншыя людзі, не абыякавыя да нашай рэчаіснасці. Усім ім хачу сказаць вялікі дзякуй за супрацоўніцтва, пажадаць творчай самарэалізацыі і натхнення. Мы таксама ўдзячныя ўсім, хто піша нам, хто звяртаецца да нас і праз сусветную павуціну – інтэрнэт.